Σίμων Ερρίκος Αδόλφος του Λίππε-Ντέτμολντ

Ο Σίμων Ερρίκος Αδόλφος, γερμ.: Simon Henry Adolph,graf von Lippe-Detmold (25 Ιανουαρίου 1694 – 12 Οκτωβρίου 1734) από τον Οίκο του Λίππε ήταν κυβερνών κόμης του Λίππε.

 Βιογραφία 
Ήταν γιος του Φρειδερίκου Αδόλφου κόμη του Λίππε-Ντέτμολντ και της συζύγου του Ιωάννας Ελισάβετ του Νάσσαου-Ντίλενμπουργκ. Τα πέντε αδέλφια του απεβίωσαν όλα μικρά, από τα επτά θετά αδέλφια του, μόνο τρεις αδελφές έζησαν μέχρι την ενηλικίωση: η Αμαλία 1701–1754 ηγουμένη του αβαείου Κάπελ στο Λίπστατ και του αβαείου Σάνκτα Μαρία στο Λέμγκo, η Φραντσίσκα 1704–1733, παντρεύτηκε τον Φρειδερίκο Κάρολο κόμη του Μπέντχαϊμ-Στάινφουρτ και η Φρηδερίκη Αδολφίνη, 1711–1769 παντρεύτηκε τον Φρειδερίκο Αλέξανδρο κόμη του Ντέτμολντ.

Στη Μεγάλη Περιοδεία του υπό την επίβλεψη του Λόρδου Καγκελάριου το 1710 πέρασε από το Πανεπιστήμιο της Ουτρέχτης και στις Αυλές της Αγγλίας και της Γαλλίας. Κατά τη διάρκεια του Αυστρο-τουρκικού πολέμου του 1716-1718, έλαβε μέρος στην εκστρατεία του πρίγκιπα Ευγένιου της Σαβοΐας στην Ουγγαρία και το Βελιγράδι, και αργότερα επέστρεψε μέσω Βιέννης στο Ντέτμολντ, όπου ανέλαβε τη διακυβέρνηση το 1718.

Ο Σίμων Ερρίκος Αδόλφος είναι διάσημος για το γεγονός ότι το 1720 ο αυτοκράτορας Κάρολος ΣΤ΄ προσφέρθηκε να τον αναβιβάσει σε αυτοκρατορικό πρίγκιπα για μόλις 4400 τάλερ, αλλά ο Σίμων Ερρίκος Αδόλφος δεν μπόρεσε να συγκεντρώσει τα χρήματα. Μία χρόνια έλλειψη χρημάτων τον ανάγκασε να πωλήσει τις ολλανδικές κυριότητες του Φιάνεν και του Aμέιντε το 1725, και να υποθηκεύσει το κάστρο Στέρνμπεργκ στο εκλεκτοράτο του Αννοβέρου το 1733.

Οι ιστορικοί κρίνουν ότι αγαπούσε τη μεγαλοπρέπεια και τις περιστάσεις όσο ο πατέρας του. Αν και βρισκόταν συνεχώς σε οικονομικές δυσκολίες, δαπανούσε χρήματα σε συμπόσια σαν να είχε μια ανεξάντλητη πηγή χρημάτων, ή έτσι λέει ένας ειδικός στην ιστορία του Λίππε 200 χρόνια αργότερα. Ο δήμαρχος Mέλερ του Λίπστατ εξέφρασε μια εντελώς διαφορετική γνώμη για το 1784, επαινώντας τον Σίμωνα Ερρίκο Αδόλφο για τη βελτίωση τής κατάστασης τής οικονομίας τού πριγκιπάτου και την εξάλειψη του υψηλού χρέους, μέρος του οποίου προκλήθηκε από τον Τριακονταετή Πόλεμο, μέρος από τη φιλανθρωπική του γενναιοδωρία, και άλλο μέρος από την παροχή φροντίδας και κατάλληλης εκπαίδευσης σε όλα τα μέλη των κλάδων τής οικογένειάς του. Αντί να φορολογήσει και να καταπιέσει τους υπηκόους του, ενοικίαζε και πώλησε τις ολλανδικές κτήσεις του το 1725 και υποθήκευσε το Στέρνμπεργκ το 1733. Σύμφωνα με τον Mέλερ, ο Σίμων Ερρίκος Αδόλφος έφερε ισορροπία στην οικονομική κατάσταση του κράτους με τις λιτές πολιτικές του, χρησιμοποίησε εξαιρετική φροντίδα για να εξασφαλίσει την ευημερία της χώρας του, και προώθησε σθεναρά τη θρησκεία, την ηθική, τη δικαιοσύνη και την ευημερία για όλους τους υπηκόους του.

 Οικογένεια 
Στις 16 Οκτωβρίου 1719 νυμφεύτηκε την πριγκίπισσα Ιωάννα Βιλελμίνα, κόρη του Γεωργίου Αυγούστου πρίγκιπα του Νάσσαου-Ίντσταϊν. Από τα έξι παιδιά τους που ενηλικιώθηκαν, τρεις κόρες έμειναν ανύπαντρες:
 Eλισάβετ Ερριέττα Αμαλία (10 Φεβρουαρίου 1721, Ντέτμολντ - 19 Ιανουαρίου 1793, Μπρέικ), ηγουμένη του Αβαείου Κάππελ στο Lippstadt και του Αβαείου της Αγίας Μαρίας στο Λέμγκo, 1751.
 Λουίζα Φρειδερίκη (3 Οκτωβρίου 1722, Ντέτμολντ - 3 Νοεμβρίου 1777, Μπρέικ).
 Ερριέττα Αυγούστα (26 Μαρτίου 1725, Ντέτμολντ - 5 Αυγούστου 1777, Nόρμπουργκ). Παντρεύτηκε στις 19 Ιουνίου 1745 τον Φρειδερίκο δούκα του Σλέσβιχ-Χόλσταϊν-Γκλύξμπουργκ (1 Απριλίου 1701 - 27 Νοεμβρίου 1766), εγγονό του Χριστιανού δούκα της Σαξονίας-Άιζενμπεργκ.
 Καρλόττα Κλημεντίνη, ηγουμένη, (11 Νοεμβρίου 1730, Ντέτμολντ - 18 Μαΐου 1804, Κάστρο Μπράκε).
 Σίμων Αύγουστος (12 Ιουνίου 1727, Detmold - 1 Μαΐου 1782, Ντέτμολντ), κόμης του Λίππε-Ντέτμολντ.
 Λουδοβίκος Ερρίκος Αδόλφος (7 Μαρτίου 1732, Ντέτμολντ - 31 Αυγούστου 1800, Λέμγκo). Νυμφεύτηκε για πρώτη φορά το 1767 την Άννα της Έσσης-Φίλιπσταλ-Μπάρχφελντ (14 Δεκεμβρίου 1735 - 7 Ιανουαρίου 1785), κόρη του Γουλιέλμου λαντγκράβου της Έσσης-Φίλιπσταλ-Μπάρχφελντ. Νυμφεύτηκε για δεύτερη φορά το 1786 τη Λουίζα του Ίζενμπουργκ-Μπύντινγκεν-Μπίρσταϊν (10 Δεκεμβρίου 1764 - 24 Σεπτεμβρίου 1844).
 Aύγουστος Γουλιέλμος Ερνέστος Αλβέρτος (11 Ιανουαρίου 1735, Ντέτμολντ - 23 Ιανουαρίου 1791, Μπρέικ). Νυμφεύτηκε το 1773 τη Βιλελμίνα κόμισσα του Τρότα (14 Φεβρουαρίου 1740 - 26 Φεβρουαρίου 1793).

Απεβίωσαν ανήλικοι:
 Κάρολος Αύγουστος (3 Νοεμβρίου 1723, Ντέτμολντ - 16 Φεβρουαρίου 1724, Ντέτμολντ), απεβ. 1 έτους.
 Κάρολος Φρειδερίκος Σίμων (31 Μαρτίου 1726, Ντέτμολντ - 18 Φεβρουαρίου 1727, Ντέτμολντ), απεβ. 1 έτους.
 Φρειδερίκος Αδόλφος (30 Αυγούστου 1728, Ντέτμολντ - 8 Αυγούστου 1729, Ντέτμολντ), απεβ. 1 έτους.
 Eμίλιος Γεώργιος (12 Μαρτίου 1733, Ντέτμολντ - 8 Ιουλίου 1733, Ντέτμολντ), απεβ. νήπιο.

Παραπομπές

 Εξωτερικοί σύνδεσμοι 



Κατηγορία:Οίκος του Λίππε